ב-1980 כשהייתה בת שש שרה ביחד עם הוריה, ולאחר מכן בעצמה את השיר "מבולבלי" שכתב יואל ריפל והלחין עוזי חיטמן, במסגרת תחרות שירי הילדים שירוויזיון 2 שזכה במקום השני.
אביב הייתה חברה בלהקת צופי תל אביב מטעם שבט צופי ים תל אביב, ואת לימודיה בתיכון עשתה באליאנס תל אביב.
את שירותה הצבאי עשתה אביב בלהקת חיל האוויר.
בשנת 1995 החלה אביב ללמוד בבית הספר למוזיקה "רימון" במגמת תופים עד שנת 1997. בבית הספר "רימון" הכירה אביב את בעלה
המתופף אלון יופה.
בעקבות חזרתו בתשובה של בעלה שהחלה לאחר לידת בנם הבכור, החלה אביב גם בתהליך דומה שבסופו חזרה בתשובה מלאה והתקרבה לחסידות ברסלב שם "בוערת אש" כדבריה.
כיום אביב מלמדת פיתוח קול ו"מימוש השליחות לשמח לבבות" לנשים בלבד במסגרת דתית מיוחדת בבית הספר לשירה הנקרא "אוברטון" הממוקם בתל אביב.
קריירה.
בשנת 1996 השתתפה בלהקת התוכנית "קטן עלינו" שהגיש אברי גלעד בערוץ 2 ושרה את שיר הנושא של התוכנית שנקרא "העיקר העיקר להיות מאושר".
בשנת 1999 השתתפה כסולנית באלבום הבכורה של להקת "גאיה" והתפרסמה בלהיט "שיר לאהבה" ("יחד לב אל לב").
בשנת 2000 הוציאה עם אמה עליזה אביב אלבום מוזיקת עולם בשם "עלידין". באותה השנה השתתפה בסרט ילדים בכיכובה הנקרא "תוף הלב של דין דין". הסרט הוא מוזיקלי ומשלב קטעי ריקוד ושירה בתוכו.
בשנת 2003 זכתה לפרסומה הגדול הראשון, כאשר שרה את השיר "אם תלך" באלבום הבכורה של הפרויקט של עידן רייכל. השיר נחל הצלחה רבה, וזכה בתואר שיר השנה בגלגלצ וברשת ג'. כעבור שנתיים שרה באלבום השני של הפרויקט, "ממעמקים", את "יש בי עוד כוח". מאוחר יותר השתתפה במופעו של יהונתן גפן "רק דגים מתים שוחים עם הזרם", אותו עזבה לאחר כשישים הופעות עקב היריון מתקדם.
במרץ 2006 הוציאה אביב את אלבום הבכורה שלה, "סודותיי" שהגיע למעמד אלבום זהב. בין השירים המפורסמים באלבום היו שיר הנושא שכתבה עם יעל נעים, הדואט "חולמת" עם מוש בן ארי שכתב והלחין את השיר, ו"מוכרת לי מפעם", שכתבה חמוטל בן זאב והלחין עידן רייכל.
בשנת 2007 זכתה בפרס תגלית השנה של אקו"ם. בנוסף, אביב היא אמנית נבחרת של הקרן למצוינות בתרבות וזוכת פרס שר התרבות בתחום הזמר העברי לשנת 2007 בקטגוריית הביצוע.
ב-18 בספטמבר 2008, יצא אלבומה השני של אביב "חופשיה בין עולמות". באלבום התארחו הזמרים אברהם טל בשיר "מסע" וארקדי דוכין בשיר "יום בא לי".
בשנת 2012 יצא אלבום אוסף של אביב, ובו עשרים שירים הן מקריירת הסולו שלה והן מן ההרכבים שבהם הייתה חברה. באלבום נכלל גם שיר חדש לשירו של חיים נחמן ביאליק "מאחורי השער" שהלחין אלון אולארצ'יק, שמבצע אותו בדואט עם אביב.
חיים אישיים.
אביב נשואה לאלון יופה, ואם לארבעה ילדים, ומתגוררת בהוד השרון.
249 לפנה&quot;ס
255 לפנה&quot;ס
ג'וזף קונראד
ארכיטקטורה איסלמית
ארכיטקטורה איסלאמית
אפקט קוריוליס
ח'אן
דרור בורשטיין
דרור בּוּרשטיין (נולד ב-27 באפריל 1970) הוא סופר ישראלי, עורך, ופרופסור חבר לספרות באוניברסיטה העברית.
ביוגרפיה.
דרור בורשטיין גדל בנתניה, במשפחה דתית. הוא למד משפטים והוסמך כעורך דין, אך עבר ללימודי ספרות. סיים דוקטורט בספרות בהדרכת פרופסור דן מירון באוניברסיטה העברית בירושלים בנושא: "המרחב בפרוזה של יעקב שבתאי". מ-2018 הוא פרופסור חבר באוניברסיטה העברית ומלמד גם באוניברסיטת תל אביב.
בין השנים 2011–2019 ערך את כתב העת 'הליקון' ואת ספרי השירה של ההוצאה. בין 1997 ל-2006 ערך תוכניות רדיו בקול המוסיקה והיה האוצֵר של הביאנלה הישראלית השנייה לרישום בבית האמנים בירושלים. הוא אצר תערוכות נוספות, בהן "חפצים וחמלה" בגלריה 33 בתל אביב ו"הלא ייאמן פשוט ישנו" בגלריה רוטשילד אמנות. כתב טקסטים לתערוכות של אמנים רבים, ובהם הדס עפרת, יוסל ברגנר, ומאיר אפלפלד שהוצגו בין השאר במוזיאון תל אביב לאמנות ובמוזיאון ישראל בירושלים.
זכה בפרס לספרות ע"ש זבולון המר מטעם עיריית ירושלים בשנת 1997 ובפרס שר החינוך והתרבות לשירה בשנת 2002 ופעמיים בפרס ראש הממשלה ע"ש לוי אשכול (2006, 2017), זכה בפרס ברנשטיין על "אבנר ברנר", בפרס י"ל גולדברג על "אחות שמש", ובפרס ביאליק על ״עולם קטן״. מספריו תורגמו לאנגלית, טורקית, אזרית, גרמנית, צרפתית, איטלקית וספרדית.
נשוי לתמר ואב לשני ילדים. גר בתל אביב.
קישורים חיצוניים.
מכּתביו:
על יצירתו:
האסכולה הסטואית
האסכולה הסטואית (מלשון "סטואה" - אכסדרת עמודים), היא אסכולה פילוסופית יוונית-רומית, שמקורה ב"סטיו הססגוני" באתונה, שבו הורה מייסדה, זנון מקיטיון. האסכולה התקיימה ברציפות מסביבות 300 לפנה"ס ועד 260 לספירה. עיקר עיסוקה היה בחוזק האופי (הטוב) המתבטא במידות טובות ובחולשת האופי (הרוע). אסכולה זו השפיעה רבות על עולם המחשבה היווני ואף היהודי.
משפיעים.
התחלת האסכולה הסטואית הושפעה רבות מתורת הרקליטוס, שטען לזהות שישנה בין החוק שחל על האדם לבין חוקי הטבע, ותיאר את התבונה (לוגוס) כאש יוצרת השוכנת באדם וביקום גם יחד.
הציניקנים הורישו לאסכולה את הקוסמופוליטיות, ואמונתם בשלטון העצמי של האדם הטוב ובחיים על פי הטבע ולא על פי הנורמה תרמו ליצירת האתיקה הסטואית. מדמוקריטוס קיבלה האסכולה את הדטרמיניזם המכניסטי.
השפעה רבה על הסטואיקנים נודעה לדמותו של סוקרטס, שבחייו ובמותו היה מופת של תבונה ושליטה עצמית.
נראה שהתנגדותו הנחרצת של זנון לתורת אפיקורוס הייתה הגורם העיקרי לייסוד אסכולה משלו.
אחמד חוסאם &quot;מידו&quot;
מידו
מכילתא דרבי ישמעאל
מכילתא דרבי ישמעאל, המכונה גם מכילתא סתם, הוא מדרש הלכה תנאי על חומש שמות, מפרשת בא עד פרשת ויקהל, המזוהה כבא מאסכולת דבי רבי ישמעאל המיוחסת לחכמים שהלכו בדרכו של רבי ישמעאל. מדרש הלכה מקביל על שמות מבית המדרש השני, דבי רבי עקיבא, הגיע לידינו באופן מקוטע, ומכונה מכילתא דרשב"י.
שם המדרש.
מכילתא פירושה בארמית כלי מדידה. ישנם כמה הסברים מדוע המדרש נקרא על שם כלי המדידה. לדעת צונץ הוא נקרא כך כיוון שהוא מכיל הרבה הלכות ודרשות. הרב יצחק אליהו לנדא מציע שהמדרש נקרא כך על שם המשפט , ולכן למדרש, שכולל פירושים על המקרא, קוראים מידה.
המכילתא נקראת "דרבי ישמעאל" כיוון שהחכם הראשון המוזכר בה הוא רבי ישמעאל.
באחת מתשובות הגאונים המדרש מכונה גם מכילתא דארץ ישראל. על פי רד"צ הופמן היא נקראת כך כדי להבדיל בינה לבין המכילתא דרשב"י, שהייתה נפוצה בבבל.
מבנה המדרש.
ככל מדרשי ההלכה, המדרש מתמקד בנושאי ההלכה שבספר שמות, וכך הוא מתחיל בפרשה ההלכתית הראשונה בספר שמות, פרשת "החדש הזה לכם" שעוסקת בדיני קרבן הפסח, וכן דורש בצורה עקבית את פסוקי הקטעים ההלכתיים שבספר. עם זאת, במדרש יש קטעים אגדתיים נרחבים (כמחצית), אולם הוא לא רואה עצמו מחויב לדרוש את כל הפסוקים בתורה שתוכנם אינו הלכתי. לדעת יעקב נחום אפשטיין, הפרשיות הלא הלכתיות שנכנסו למכילתא נכנסו כיוון שהן
המכילתא מחולקת לתשע "מסכתות":
גלגולי המכילתא.
במחקרים שנעשו על קטעי גניזה גילו שיש שני ענפים: ענף מערבי ארצישראלי - הוא הנמצא בדפוסים ומקורותיו נמצאו בגניזת קהיר, וענף מזרחי בבלי שקטעים ממנו נתגלו במאוחר בגניזת קהיר.
פרופסור מנחם כהנא גילה במחקרו שארבעה קטעי הגניזה שמהם הכין יעקב בצלאל לויטרבך את המהדורה השנייה של מהדורת הורוויץ, ועוד שלושה קטעים שפורסמו בידי חוקרים בני זמננו, כולם חלקים מאותו העותק, המשמר הרבה מאוד מידע חשוב ואמין. בין היתר עותק זה מכיל את החלוקה הקדומה לתשע מסכתות בעלות נושא, וחלוקת מִשְׁנֶה לפרשות שבתוכן הלכות. בעותק זה השתמרה הלשון הקדומה, על מינוחו ותחבירו, שכמוהו נמצאו ב"עדי הנוסח הטובים" של כתבים אחרים מתקופת אחר החורבן. בעותק הושלמו חסרונות רבים של קטעים שהושחתו בשיני הזמן או שאבדו, וכן נמצאו נוסחים מדויקים שנשתבשו עם השנים במהלך דורות ההעתקה הידנית, מפאת אי הבנה של המעתיקים.
קישורים חיצוניים.
מכילתא דרבי ישמעאל (עם פירוש קו המידה) באתר היברובוקס
כתבי יד ודפוסים ראשונים
ג'יימס גולוויי
סר ג'יימס גולוויי (באנגלית: James Galway; נולד ב-8 בדצמבר 1939), הוא חלילן יליד בלפסט, אירלנד הצפונית, שמרבים לכנותו "האיש עם חליל הזהב". הוא אחד החלילנים הראשונים שביסס לעצמו קריירה כסולן.
המלכה אליזבת השנייה העניקה לו תואר אבירות ביוני 2001.
ביוגרפיה.
ילדותו.
גאלווי נולד בצפון בלפסט כאחד משני אחים. אביו, שניגן בחלילית, הועסק במספנת הארלנד וולף עד סוף מלחמת העולם השנייה, ובילה במשמרות לילה בניקיון אוטובוסים לאחר המלחמה, ואילו אמו, הייתה פסנתרנית, אך עבדה כפועלת במתוויה. הבית בו גדל נפתח ישירות לרחוב, היה בו ברז אחד של מים קרים, וחדרון מגורים קטן ששימש גם מטבח. גאלווי החל לנגן בחלילית פח, כמרבית הילדים הפרוטסטנטים בבלפסט. בגיל תשע והצטרף לתזמורות מצעדים מסורתית. בגיל אחת עשרה זכה גאלווי בתחרות לנגני חליל. הכלי הראשון שלו היה חליל אירי בעל חמישה קלידים, ובגיל שתים עשרה או שלוש עשרה הוא קיבל לראשונה חלילית. הוא עזב את בית הספר בגיל ארבע עשרה ועבד כשוליה אצל מתקן פסנתר במשך שנתיים. אביו השקיע את מעט כספו בחלילים ובשיעורים לבנו המוכשר.
קריירה מוזיקלית.